Når Aalborg Pirates går ind i den kommende sæson, er det med forstærkning fra Canada. Den bare 25-årige Martin Lefebvre skal nemlig på isen for piraterne. Lefebvre har tidligere begået sig i den nordamerikanske universitetsliga, CIS, hvor han spillede tre sæsoner. Han har også været omkring ungdomsligaen QMJHL i fire sæsoner. - Han bliver uden tvivl en markant spiller i ligaen i den kommende sæson. Han har tidligere været kaptajn i QMJHL, så han har gode lederegenskaber, siger sportschef Ronny Larsen. Canadieren var også på All-star holdet i CIS-ligaen i sidste sæson. - Martin er en stor offensiv trussel. Han vil være en af de bedste offensive backs i ligaen og vil spille en stor rolle i vores powerplay, siger cheftræner Brandon Reid.

Opsummering:
Aalborg Pirates har skrevet kontrakt med den 25-årige Martin Lefebvre for den kommende sæson.